Diari Oficial de la Generalitat Valenciana


Sumari del DOGV 3607, del 19-10-1999 (1999/8442)

Rotlle d'apel·lació número 610/1998. Cèdula de notificació.
-----------------------------------------------------------

### Dades del document

Número de DOGV
:   3607

Data del DOGV
:   19-10-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8442


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 610/1998. Cèdula de notificació. [1999/S8442]
  
La Secció Sisena de l'Audiència Provincial de València, ha dictat en el rotlle d'apel·lació número 610/1998, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 915
  
- President: Vicente Ortega Llorca.
  
Magistrats:
  
· Rafael Sempere Doménech
  
· Juan Fermín Prado Arditto
  
València, 30 juliol de 1999
  
La Secció Sisena d'aquesta Audiència Provincial, sent-ne ponent el magistrat Juan Fermín Prado Arditto, ha vist les actuacions de judici verbal, promogudes davant el Jutjat de Primera Instància número 2 de Xàtiva per La Lutece Assurances, el senyor Virgilio Mohorte i la senyora Antonia Gómez Barón contra la Comunitat Hereditària del senyor Gumersindo Esquinas Luna, la senyora Gregoria Luján Monterroso i el senyor Tomás Esquinas Luján i l'Asseguradora Zurich, sobre reclamació de quantitat; pendents davant d'aquesta secció en virtut del recurs d'apel·lació interposat pels demandants, els quals en l'escrit d'apel·lació van al·legar els motius pels quals dissentien de la resolució dictada en primera instància.
  
Decisió:
  
Desestimar el recurs d'apel·lació interposat pel procurador Eduardo Tejada Ibáñez, en nom i representació dels demandants, la mercantil La Lutece Assurance i el senyor Virgilio Mohorte Arquero i la senyora María Antonia Gómez Varón, posteriorment representats per la procuradora Gisela Sanfélix González, contra l'actuació de 29 de juliol de 1996, dictada pel Jutjat de Primera Instància número 2 de Xàtiva en les actuacions de judici verbal de trànsit número 295/1995, seguits a instància d'aquests contra la mercantil Zurich, Compañía de Seguros, sucursal a Espanya de Compañía Suiza, representada per la procuradora María del Pilar Martínez Julián, hem de confirmar i confirmem aquesta resolució amb imposició de les costes d'aquesta alçada corresponent a aquest recurs als apel·lants.
  
Estimar en part tant el recurs d'apel·lació interposat pels demandants, com el formulat per adhesió per la demandada contra la sentència de 18 de desembre de 1997, dictada en les esmentades actuacions, hem de revocar i revoquem aquesta en els extrems de modificar l'import de les indemnitzacions concedides als demandants senyors Mohorte i Gómez per danys personals en la quantia assenyalada en el fonament de dret cinqué d'aquesta resolució i, en pel que fa a les costes de primera instància del judici, que cada part pague les causades a la seua instància i les comunes per meitat. No es fa expressa declaració sobre el pagament de les costes d'aquesta alçada corresponents a aquests dos recursos contra la sentència.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la Comunitat Hereditària del senyor Gumersindo Esquinas Luján, Gregorio Luján Monterroso i Tomás Esquinas Luján.